Dushanbe xalqaro aeroporti
Dushanbe xalqaro aeroporti (IATA: DYU, ICAO: UTDD) – Tojikiston poytaxti Dushanbe shahri janubi-sharqida joylashgan xalqaro aeroport . Aeroport Somon Air aviakompaniyasining asosiy hubi va Tajik Air aviakompaniyasining bosh qarorgohi hisoblanadi. 2017-yil holatiga koʻra, Dushanbe aeroportining yillik yoʻlovchi oqimi 1 million 305 ming kishini tashkil qiladi. Aeroport Markaziy Osiyodagi eng gavjum aeroportlar orasida oltinchi, butun postsovet hududida esa 40-oʻrinni egallaydi.